מואנס דבור

מוֹאַנֶּס דַבּוּר (בערבית: مؤنس دبور; נולד ב-14 במאי 1992) הוא כדורגלן ערבי-ישראלי המשחק בעמדת החלוץ בשבאב אל-אהלי (אנ') מליגת העל של איחוד האמירויות הערביות. דבור נולד בנצרת, ישראל, למשפחה ערבית-מוסלמית. אחיו הוא כדורגלן מכבי אחי נצרת, אנס דבור. אביהם קאסם נהרג בתאונת דרכים ב-2009. החל לשחק כדורגל במחלקת הנוער של מכבי אחי נצרת. בעונת 2009/2010 שותף בחמישה משחקי ליגת העל במדי הקבוצה הבוגרת של מכבי אחי נצרת, ובמקביל כבש 37 שערים בליגה הלאומית לנוער. בעקבות הצלחתו במדי מכבי אחי נצרת, עבר דבור בשנת 2010 לקבוצת הנוער של מכבי תל אביב. הוא היה שותף בזכיית קבוצת הנוער בדאבל בשנת 2011, כבש 18 שערים והיה מלך השערים של ליגת העל לנוער בצוותא עם חברו לקבוצה רועי קהת. בעונת 2011/2012 עלה דבור לקבוצה הבוגרת של מכבי תל אביב. את הופעת הבכורה שלו ערך נגד קבוצת חזר לנצ'ראן במסגרת מוקדמות הליגה האירופית. במהלך עונה זו שותף דבור רבות במשחקי הקבוצה, ואף כבש במסגרת ליגת העל, גביע הטוטו והליגה האירופית. בעונת 2012/2013 המשיך להיות חלק מרכזי בקבוצה כאשר כבש 10 שערים ב-26 הופעות ועזר לקבוצתו להבטיח את תואר האליפות, עד שנפצע ב-6 באפריל בעת חימום לקראת הדרבי של תל אביב וסיים את העונה. בפברואר 2014 חתם דבור בקבוצה השווייצרית, גראסהופרס ציריך לאחר שגראסהופרס ניצלה את סעיף השחרור בחוזהו ושילמה למכבי תל אביב כ-450 אלף דולר. ב-16 בפברואר 2014 ערך דבור את הופעת הבכורה שלו בגראסהופרס. במשחק, בו עלה כמחליף עם פתיחת המחצית השנייה, כבש צמד ובישל שער אחד בניצחון 5–1 על סנט גאלן. עד תום העונה כבש דבור תשעה שערים ב-15 הופעות. בעונת 2014/2015 ערך 32 הופעות בליגה, בהן כבש 13 שערים. בעונת 2015/2016 הוביל דבור את טבלת הכובשים אחרי 16 משחקים, עם 11 שערים ומספר זהה של בישולים. בנוסף, כבש החלוץ 3 שערים בשני משחקי גביע. בעקבות הישגים אלו זכה השחקן בתואר "החלוץ הטוב ביותר בשווייץ לשנת 2015", לאחר שנבחר בידי שחקני ומאמני הליגה. בטקס מצטייני שנת 2015 בכדורגל השווייצרי הוכתר שער שהבקיע דבור כ"שער השנה" בשווייץ, והוא הגיע למקום השני בבחירת כדורגלן השנה. את העונה סיים דבור כמלך שערי הליגה עם 19 שערים, ומלך הבישולים של הליגה עם 12 בישולים. במאי 2016 חתם דבור לחמש שנים ברד בול זלצבורג האוסטרית, ששילמה עבורו 6.8 מיליון יורו (כ-5.3 מיליון ליש"ט), הסכום השלישי בגודלו באותה עת עבור כדורגלן ישראלי. ב-12 ביולי 2016 ערך את הופעת הבכורה שלו במועדון, כשפתח בהרכב בניצחון 1–0 על ליפאיה הלטבית במסגרת הסיבוב הראשון של מוקדמות ליגת האלופות. ב-23 ביולי ערך דבור את הופעת הבכורה שלו בבונדסליגה האוסטרית, בהפסד 0–3 לשטורם גראץ, וב-6 באוגוסט כבש את שער הבכורה שלו, בניצחון 2–0 על סנקט פולטן. ב-21 בספטמבר 2016 כבש צמד ובישל שלושה שערים במסגרת הגביע האוסטרי, בניצחון 7–1 של קבוצתו על מנסדורף מהליגה השלישית, אך בינו לבין מאמנו הספרדי אוסקר גארסיה נוצר מתח ומעמדו בקבוצה התערער. ב-14 בפברואר 2017 הושאל בחזרה לגראסהופרס ציריך השווייצרית עד לתום העונה, ובמדיה כבש שבעה שערים ב-13 הופעות ליגה עד תום העונה. בקיץ 2017 חזר דבור לרד בול זלצבורג האוסטרית, ותחת המאמן מרקו רוזה הפך לשחקן קבוע בהרכב, זכה עם הקבוצה באליפות וסיים את העונה כמלך שערי הליגה עם 22 שערים. בנוסף הגיע עם הקבוצה לשלב חצי גמר הליגה האירופית כאשר רשם חמישה שערים ושלושה בישולים במהלך הטורניר. בתחילת עונת 2018/2019 כבש דבור צמד שערים במשחק נגד הכוכב האדום בלגרד במוקדמות ליגת האלופות שהסתיים בתיקו 2–2, אך הגומלין בבלגרד הסתיים בתיקו 0–0 ורד בול זלצבורג הודחה עקב שערי חוץ. בינואר 2019 סוכם על מעברו של דבור בסוף עונת 2018/2019 לקבוצת סביליה מהלה ליגה הספרדית, לארבע עונות תמורת כ-15 מיליון יורו (כ-13.5 מיליון ליש"ט), סכום השיא באותה עת עבור כדורגלן ישראלי. בתום העונה זכה עם רד בול זלצבורג האוסטרית בדאבל, כשזכה באליפות ובגביע, בו כבש ובישל שער בניצחון 2–0 על ראפיד וינה במשחק הגמר, ובנוסף זכה בתואר "שחקן העונה באוסטריה"[דרוש מקור] ובתואר מלך שערי הליגה האוסטרית, עם 20 שערים. בסך הכל כבש דבור 72 שערים במדי רד בול זלצבורג בכל המסגרות, והוא מדורג במקום החמישי בטבלת מלך השערים של המועדון בכל הזמנים.[דרוש מקור] אולם רק ב-5 ביולי 2019 הוצג דבור רשמית כשחקן סביליה. ב-19 בספטמבר 2019 ערך את הופעת הבכורה שלו במועדון, כשנכנס כמחליף במשחק מול קרבאך בליגה האירופית. ב-7 בנובמבר 2019 הבקיע לראשונה במדי הקבוצה, כאשר כבש צמד שערים והוסיף שני בישולים בניצחון 5–2 על דודלאנג' בליגה האירופית. ב-8 בדצמבר 2019 ערך דבור את הופעת הבכורה שלו בליגה הספרדית, כשנכנס כמחליף במשחק חוץ מול אוססונה שהסתיים בתיקו 1–1, ובסך הכל ערך תשע הופעות במדי סביליה, מתוכן שתי הופעות ליגה. ב-7 בינואר 2020 חתם דבור לארבע וחצי שנים בהופנהיים מהבונדסליגה הגרמנית, ששילמה עבורו כ-12 מיליון יורו (כ-10.2 מיליון ליש"ט), הסכום השני בגודלו באותה עת (כשגם סכום השיא עדיין ברשותו) עבור כדורגלן ישראלי. ב-18 בינואר 2020 ערך דבור את הופעת הבכורה שלו במועדון, כשנכנס כמחליף במחצית במשחק ליגה נגד איינטרכט פרנקפורט. ב-5 בפברואר 2020 כבש את שעריו הראשונים במדי הקבוצה, כשנכנס כמחליף בדקה 61 בהפסד 3–4 לבאיירן מינכן במשחק בסיבוב השלישי במסגרת הגביע הגרמני וכבש צמד שערים. ב-22 בפברואר 2020, במהלך משחק הליגה של הופנהיים נגד בורוסיה מנשנגלדבך, נפצע דבור בקרע בגיד המחבר בין שריר התאומים. בעקבות משבר הקורונה והשבתת עולם הכדורגל, החל דבור לעסוק גם כגיימר ואף ייצג את נבחרת ישראל בטורנירי גיימינג רשמיים ומתוקשרים של משחק הווידאו FIFA. דבור זכה להצלחה רבה במשחק וניצח בטורנירים רבים.[דרוש מקור] ב-15 במאי 2020, חזרה הליגה הגרמנית לפעילות לאחר פגרת הקורונה. ב-27 במאי 2020, פתח דבור בהרכב ואף בישל בניצחון קבוצתו 3–1 על פ.צ. קלן. ב-6 ביוני 2020, כבש את שער הבכורה בקבוצה במשחק הליגה נגד פורטונה דיסלדורף. ב-17 ביוני 2020 כבש צמד שערים ראשון במסגרת הבונדסליגה בניצחון קבוצתו 3–1 על אאוגסבורג. בתום עונת 2019/2020 בבונדסליגה הבקיע דבור ארבעה שערים מתוך 14 הופעות עם הופנהיים, בנוסף לצמד מתוך הופעה אחת במסגרת הגביע הגרמני. בתום עונת 2020/2021 כבש דבור עשרה שערים מתוך 30 הופעות עם הופנהיים בכל המסגרות. בתום עונת 2021/2022 בבונדסליגה הבקיע דבור שלושה שערים מתוך 27 הופעות עם הופנהיים, בנוסף לשני שערים מתוך שלוש הופעות במסגרת משחקי הגביע הגרמני. בתום עונת 2022/2023 בבונדסליגה הבקיע דבור שש שערים מתוך 21 הופעות עם הופנהיים, בנוסף לשני שערים מתוך שלוש הופעות במסגרת משחקי הגביע הגרמני. ב-12 ביולי 2023 חתם לשתי עונות בשבאב אל-אהלי (אנ') מליגת העל של איחוד האמירויות הערביות, ששילמה עבורו בכ-1.5 מיליון יורו,. בסביבתו הקרובה של דבור נטען שהוא מעוניין להמשיך להתגורר באמירויות גם לאחר שיפרוש. לזכותו שבע הופעות ושלושה שערים בנבחרת הנוער של ישראל עד גיל 19, וכן עשרים ושתיים הופעות ושלושה עשר שערים בנבחרת הצעירה עד גיל 21, עמה השתתף בטורניר אליפות אירופה לנבחרות צעירות עד גיל 21 שנערך בישראל בשנת 2013. במסגרת הטורניר פתח בשני משחקים מתוך השלושה בשלב הבתים, מול איטליה הצעירה עד גיל 21 ומול אנגליה הצעירה עד גיל 21. ב-2 ביוני 2014 ערך את הופעת הבכורה שלו בנבחרת הבוגרת של ישראל, כשעלה כמחליף במחצית השנייה, במשחק ידידות מול הונדורס. ב-3 בספטמבר 2015 כבש את שערו הראשון בבוגרים של הנבחרת, בניצחון הביתי 0–4 על אנדורה, במסגרת מוקדמות יורו 2016. ב-15 בנובמבר 2018 כבש צמד בניצחון הביתי 7–0 במשחק הידידות מול גואטמלה. ב-15 באוקטובר 2019 כבש צמד בניצחון הביתי 1–3 על לטביה, במסגרת מוקדמות יורו 2020. ב-29 במרץ 2022 כבש צמד בתיקו הביתי 2–2 במשחק הידידות מול רומניה. ב־8 במאי 2021 במהלך המהומות בירושלים בהר הבית זמן מה לפני תחילת מבצע שומר החומות של צה"ל, הוא העלה פוסט עם תצלום של כיפת הסלע כשבכותרת דאבור ציטט את הקוראן: " אל תחשבו שאללה מעלים עין ממבצעי העוולה, הוא רק ממתין ליום הדין " – מונס דאבור, 8 במאי 2021 למחרת הוא טען שבפוסט שלו הוא הביע מחאה על שימוש מופרז בכוח של כוחות הביטחון הישראליים, ממנו נפגע גם קרוב משפחה מבוגר שלו. כמו כן צוטט באומרו "דעתי ברורה וחדה. כמוסלמי מאמין, אני נגד כל אדם שפוגע או מנסה לפגוע במסגד אלאקצא ולא משנה זהות הפוגע". הפוסט של דבור הוביל לתגובות זועמות מצד הציבור היהודי בישראל ואף בקרב שחקני נבחרת יהודים, וגרם לאי-זימונו לנבחרת ישראל לשני משחקי ידידות מול מונטנגרו ופורטוגל. ב־1 בספטמבר 2021 חזר להרכב הנבחרת במשחק החוץ מול איי פארו במסגרת מוקדמות המונדיאל, בו לא היה קהל ישראלי ביציע. ב־4 בספטמבר 2021 שיחק במשחק הבית מול אוסטריה, שבו ניצחה ישראל 2–5 והוא כבש את השער השני, אך זכה לעוינות ולשריקות בוז מהיציע מרבים מהקהל הישראלי. שריקות הבוז מצד קהל האוהדים הישראלים המשיכו עד סוף הקמפיין, ובמשחקה האחרון של הנבחרת בקמפיין מול איי פארו, ב־15 בנובמבר 2021 כבש בעיטת עונשין ולאחר מכן סימן דבור לקהל הישראלי תנועת השתקה עם אצבע על פיו. ב־2 ביוני 2022 במשחק ליגת האומות 2022/2023 הראשון של נבחרת ישראל מול איסלנד, דאבור המשיך להתריס נגד העוינות מצד הקהל הביתי ביציעים של אצטדיון סמי עופר שבחיפה ששרק לו בוז עם כל נגיעה בכדור. לבסוף דאבור הוחלף במחצית השנייה תוך כדי שהוא מסנן קללה אל עבר הקהל הישראלי. באותו שבוע ביוני 2022, משפחתו ומקרוביו של דאבור הפעילו לחצים עליו על מנת שיעזוב את הנבחרת הישראלית עם סיום שני משחקי החוץ הנותרים של הנבחרת שאליהם זומן. ביולי 2022 דבור החליט לפרוש מהנבחרת. בפברואר 2023, בעודו נמצא עם קבוצתו, בית משפחתו בהופנהיים שבגרמניה עבר פריצה וניסיון גניבה. מכבי תל אביב אליפות: 2012/2013 רד בול זלצבורג אליפות: 2016/2017, 2017/2018, 2018/2019 הגביע האוסטרי: 2018/2019 תארים אישיים מלך השערים בליגת העל השווייצרית: 2015/2016 מלך הבישולים בליגת העל השווייצרית: 2015/2016 מלך השערים בבונדסליגה האוסטרית: 2017/2018, 2018/2019 שחקן העונה בבונדסליגה האוסטרית: 2018/2019 מעודכן ל-12 באוקטובר 2022 מדיה וקבצים בנושא מואנס דבור בוויקישיתוף מואנס דבור, ברשת החברתית אינסטגרם מואנס דבור, באתר ההתאחדות לכדורגל בישראל מואנס דבור, באתר Transfermarkt מואנס דבור, באתר Soccerway מואנס דבור, באתר WorldFootball.net מואנס דבור, באתר National Football Teams מואנס דבור, באתר FootballDatabase.eu מואנס דבור, באתר ESPN נדב צנציפר, דאבור: "הבעתי את כעסי על פגיעה בזקנים, יש לי חברים יהודים בלב ובנפש", באתר ynet, 9 במאי 2021 מערכת וואלה! ספורט‏, מונס דאבור חושף: "הייתי על סף פרישה מנבחרת ישראל", באתר וואלה, 5 בינואר 2022 "הופתעו ששיחקתי תחת בוז מ-30 אלף איש", באתר ערוץ הספורט, 27 בינואר 2022 גידי ליפקין, ‏לחצים כבדים מצד משפחתו של דאבור שיפרוש, באתר ONE‏, 3 ביוני 2022 משה פרימו, ‏המחאה נגד דאבור היא לא מחאה גזענית, באתר ערוץ הספורט, 3 ביוני 2022 "דאבור ישחק את שני המשחקים הקרובים ואז יפרוש מהנבחרת", באתר ערוץ הספורט, 6 ביוני 2022 ערן זהבי היה הישראלי היקר ביותר באותה תקופה כשנמכר ביוני 2016 תמורת כ-8 מיליון דולר (שהיו שווים לכ-7.12 מיליון יורו, או לכ-5.55 מיליון ליש"ט); ואייל ברקוביץ' היה הישראלי השני היקר ביותר כשנמכר בקיץ 1999 תמורת כ-7.92 מיליון ליש"ט (שהיו שווים לכ-12 מיליון יורו) "Salzburg striker, Munas Dabbur, banned entry in UAE". Gellar, Raphael (2 בדצמבר 2014). "Will Israel Ruin a Golden Generation of Israeli-Arab Soccer Stars?". Vice News. נבדק ב-13 באפריל 2018. {{cite news}}: (עזרה) "Munas Dabbur, the Prospect from Nazareth". BabaGol (באנגלית אמריקאית). נבדק ב-2019-10-16. ההתאחדות לכדורגל בישראל - פרטי שחקן - אנס דבור, באתר www.football.org.il אייל לוי, ‏‏מואנס דאבור בדרך הבטוחה לפסגה הבאה, באתר ספורט1, 29 באוקטובר 2015 אורי שמיר, נוער: קפצו מליגה נמוכה – ופרצו בליגת העל, באתר וולה, 9 בספטמבר 2014 נדב צנציפר, חתונת העונה, באתר "ידיעות אחרונות", 5 ביוני 2019 אלמוג שריד, מכבי ת"א: מונאס דאבור גמר את העונה, באתר ynet, 7 באפריל 2013 רשמית: דאבור חתם ל-3.5 שנים בגראסהופרס, באתר ynet, 6 בפברואר 2014 דותן מלאך, כמו מקיץ אל חלום: מואנס דאבור כובש את שוויץ, באתר nrg‏, 21 באפריל 2014 כבוד גדול: מונס דאבור הוכתר כחלוץ הטוב ביותר בשווייץ לשנת 2015, באתר וואלה, 30 בנובמבר 2015 דותן מלאך, מקור ראשון, דאבור: "רוצה להיות שחקן מרכזי בפרמיירליג", באתר nrg‏, 4 בדצמבר 2015 מוטי פשכצקי, ‏מונס דאבור זכה ב"שער השנה" בשווייץ. צפו בו, באתר ערוץ הספורט, 1 בפברואר 2016 מוטי פשכצקי, ‏סופי ורשמי: דאבור חתם על חוזה ל-5 שנים בזלצבורג, באתר ערוץ הספורט, 13 במאי 2016 צמד ושלושה בישולים לדאבור ב-1:7 של זלצבורג, באתר ONE‏, 21 בספטמבר 2016 תומר יצחק‏, דאבור בעקבות דמארי: פתיחת העונה המאכזבת של מונס דאבור ברד בול זלצבורג, באתר וואלה, 19 בספטמבר 2016 דאבור בסביליה. יעבור תמורת 15 מיליון יורו, באתר ערוץ הספורט, 16 בינואר 2019 גידי ליפקין, ‏סעיף השחרור של מונס דאבור: 110 מיליון אירו, באתר ONE‏, 6 ביולי 2019 מונס דאבור הוצג בסביליה: אנסה לכבוש כמה שאפשר, באתר ערוץ הספורט, 5 ביולי 2019 בשעה טובה: צמד למונס דאבור במדי סביליה, באתר ynet, 7 בנובמבר 2019 רשמי: מואנס דאבור חתם בהופנהיים עד קיץ 2024, באתר ערוץ הספורט, 7 בינואר 2020 בכורה למואנס דאבור, הופנהיים הפסידה 2:1, באתר ערוץ הספורט, 18 בינואר 2020 דאבור כבש צמד. באיירן הדיחה את הופנהיים, באתר ערוץ הספורט, 5 בפברואר 2020 Bayern Munich vs. Hoffenheim - 5 February 2020 - Soccerway, int.soccerway.com צפו: שער בכורה לדאבור בבונדסליגה, רק 2:2 להופנהיים | ספורט 1, באתר https://sport1.maariv.co.il צפו: צמד לדאבור, 1:3 להופנהיים על אוגסבורג. מיינץ הדהימה את דורטמונד | ספורט 1, באתר https://sport1.maariv.co.il https://int.soccerway.com/players/munas-dabbur/191108/ נדב צנציפר, עכשיו זה רשמי: מונס דאבור חתם לשנתיים באל אהלי, באתר ynet, 12 ביולי 2023 דורון בן דור, ‏ונעבור לקארדיף: 0:4 לנבחרת ישראל על אנדורה, באתר ONE‏, 3 בספטמבר 2015 ליאן וילדאו וערן זינגר, מונס דאבור: "אללה לא מעלים עין - הוא ממתין ליום הדין", באתר כאן – תאגיד השידור הישראלי, 8 במאי 2021 נדב צנציפר, דאבור: "הבעתי את כעסי על פגיעה בזקנים, יש לי חברים יהודים בלב ובנפש", באתר ynet, 9 במאי 2021 נרי וייס, בגלל תמיכה בפורעים: חלוץ הנבחרת בחוץ, באתר ערוץ 7, ‏28 במאי 2021 "דאבור מפורק, הפכו אותו להכי שנוא בישראל", באתר ONE‏, 28 במאי 2021 הרגע הסמלי של מונס דאבור בנבחרת: אחרי שספג שריקות בוז, החלוץ כבש ונישק את הדשא, באתר וואלה, 4 בספטמבר 2021 בן גביר: שדאבור לא יתפלא, אין לו מקום בנבחרת, באתר ONE‏, 16 בנובמבר 2021 גידי ליפקין, ‏לחצים כבדים מצד משפחתו של דאבור שיפרוש, באתר ONE‏, 3 ביוני 2022 "דאבור ישחק את שני המשחקים הקרובים ואז יפרוש מהנבחרת", באתר ‏מאקו‏, 6 ביוני 2022 "דאבור פרש מהנבחרת כי בכירים בה פנו לתקשורת שתוביל קמפיין נגדו", באתר וואלה, 27 ביולי 2022 דיווח: "ביתו של דאבור נשדד, אשתו עזרה לתפוס את הפורצים", באתר ynet, 3 בפברואר 2023 Bruno-Gala 2019: Red Bull Salzburg und der LASK triumphieren, www.leadersnet.at (בגרמנית)